Urantia bogen i Danmark – 102. Den religiøse tros grundværdier\nHome > 3. URANTIAS HISTORIE > 102. Den religiøse tros grundværdier\nURANTIA BOGEN - KAPITEL 102. DEN RELIGIØSE TROS GRUNDVÆRDIER\nFOR DEN ikke-troende materialist er mennesket simpelthen en evolutionær tilfældighed. Dets håb for overlevelse er et produkt af dødelig fantasi; dets frygt, kærlighed, længsler, og trosopfattelse er kun reaktionen på tilfældige sammenstillinger af visse livløse atomer af stof. Ingen manifestationer af energi eller udtryk for tillid kan bære mennesket hinsides graven. Selv de bedste menneskers hengivne arbejde og inspirerende genialitet er dømt til at blive slukket ved døden, den lange og ensomme nat af evig glemsel og sjælens udryddelse. Navnløs fortvivlelse er menneskets eneste belønning for at leve og slide under den tidsmæssige sol i den jordiske tilværelse. Hver dag i livet strammer en ubarmhjertig undergang, langsomt og sikkert sit greb, som et fjendtligt og nådeløs materielt univers har pålagt som øverste hån mod alt det som i menneskets længsel er smukt, ædelt, ophøjet, og godt.\nMen dette er ikke menneskets ende og evige skæbne. En sådan vision er kun et fortvivlet råb udtalt af nogle omvandrende sjæle, som er blevet tabt i åndeligt mørke, og blændet af forvirring og forvrængning af en kompleks læring, men modigt kæmper videre med de mekanistiske spidsfindigheder af en materiel filosofi. Alt denne mørkets undergang og desperate skæbne er for evigt fjernet af en enkelt modig tros indsats af de mest ydmyge og ulærte blandt Guds børn på jorden.\nDenne frelsende tro har sin fødsel i menneskets hjerte, når menneskets moralske bevidsthed indser, at menneskelige værdier kan omdannes i den dødeliges erfaring fra det materielle til det åndelige, fra menneske til det guddommelige, fra tid til evighed.\nTankeretterens arbejde er grunden til at menneskets primitive og evolutionær pligtfølelse konverteres til den højere og mere sikker tro på åbenbaringens evige realiteter. Der skal være en sult efter perfektion i menneskets hjerte for at sikre evnen til at forstå troens veje til højeste opnåelse. Hvis et menneske vælger at følge den guddommelige vilje, skal det kende vejen til sandheden. Det er bogstaveligt talt sandt, "Menneskelige ting skal være kendt for at blive elsket, men guddommelige ting må være elsket for at blive kendt." Men ærlig tvivl og oprigtige spørgsmål er ikke synd. Sådanne holdninger indebær kun forsinkelse i den progressive rejse mod opnåelse af perfektion. Et barnesinds tillid sikrer menneskets indtræden i det himmelske riges opstigning, men fremskridt afhænger helt af en energisk drift af et fuldvoksen menneskes stærke og selvsikker tro.\nVidenskabens fornuft er baseret på tidens observerbare fakta; religiøs tro fremfører argumenter fra evighedens åndelige program. Hvad viden og fornuft ikke kan gøre for os, opfordrer den sande visdom os til at lade troen udrette gennem religiøs indsigt og spirituel transformation.\nPå grund af den pålagte isolation som følge af oprøret, er sandhedsåbenbaringen på Urantia alt for ofte blevet forvekslet med udtalelserne fra delvise og forbigående kosmologier. Sandheden er uændret fra generation til generation, men de tilknyttede lærdomme om den fysiske verden varierer fra dag til dag og fra år til år. Den evige sandhed bør ikke undervurderes, fordi den tilfældigvis blive fundet i selskab med forældede ideer om den materielle verden. Jo mere man ved om videnskab, desto mindre sikker kan man være; jo mere man har af religion, jo mere sikker er man.\nVidenskabens visheder opstår udelukkende fra intellektet; religiøse visheder udspringer fra selve grundlaget for hele personligheden. Videnskaben appellerer til forståelsen af sindet; religionen appellerer til kroppens, sindets og åndens loyalitet og hengivenhed, selv til hele personligheden.\nGud er så helt virkelig og absolut, at intet materielt bevis eller nogen demonstration af såkaldte mirakel kan tilbydes i vidnesbyrd om hans virkelighed. Altid vil vi kender ham, fordi vi stoler på ham, og vores tro på ham er fuldstændig baseret på vores personlige deltagelse i de guddommelige manifestationer af hans uendelige virkelighed.\nDen iboende Tankeretter vækker uundgåelig en sand og søgende sult efter perfektion i menneskets sjæl sammen med en vidtrækkende nysgerrighed, som kun i tilstrækkelig grad kan opfyldes af fællesskab med Gud, den guddommelige kilde til denne Retter. Menneskets sultne sjæl nægter at være tilfreds med noget mindre end den personlige realisering af den levende Gud. Uanset hvad Gud end kan være mere end en høj og perfekt moralsk personlighed, kan han ikke, i vores sultne og finite opfattelse, være noget mindre.\nObserverende sind og diskriminerende sjæle anerkender religion, når de finder det i deres medmenneskers liv. Religionen behøver ingen definition; vi kender alle dens sociale, intellektuelle, moralske og åndelige frugter. Alt dette vokser ud af det faktum, at religion er menneskehedens ejendom; ikke et kulturelt afkom. Sandt nok, ens opfattelse om religionen er trods alt menneskelig og kan derfor være underlagt uvidenheden, overtroens trældom, raffineret bedrageri og vrangforestillinger af falsk filosofi.\nEn af de karakteristiske ejendommeligheder i ægte religiøs overbevisning, er, at trods absolutheden af dens påstande og tålmodigheden i dens indstilling er ånden i hvilken den udtrykkes, så afbalanceret og moderat, at den aldrig giver det mindste indtryk af selvhævdelse eller egoistisk forherligelse. Den religiøse visdoms oplevelse er noget af et paradoks i, at den stammer både fra mennesket og Retteren. Den religiøse kraft er ikke et produkt af den enkeltes personlige rettigheder, men snarere et resultat af det sublime partnerskab mellem mennesket og den evige kilde til al visdom. Således bliver den sande og ubesmittet religions ord og handlinger en overbevisende autoritet for alle oplyste dødelige.\nDet er vanskeligt at identificere og analysere faktorerne i en religiøs oplevelse, men det er ikke svært at observere, at sådanne religiøse udøvere lever og handler, som om de allerede er i overværelse af den Evige. Troende reagerer på dette timelige liv, som om udødeligheden allerede var inden for rækkevidde. I sådanne dødeliges liv findes der en ægte originalitet og en spontanitet af udtryk, der for altid adskiller dem fra deres medmennesker, der kun har drukket verdens visdom. Religionsudøverne synes at leve i en effektiv frigørelse fra bekymrende hast og den smertefulde stress i de omskiftelser, der hører til de sekulære strømningers tid. De udviser en stabilisering af personlighed og en ro i karakter som ikke kan forklares af fysiologien, psykologien og sociologiens love.\nTiden er et ufravigeligt element i opnåelsen af viden; religionen gør sine begavelser umiddelbart tilgængelige, omend der er en vigtig faktor for vækst i nåden, konkrete fremskridt i alle faser af den religiøse oplevelse. Viden er en evig søgen; du lærer altid, men aldrig er du i stand til at nå frem til den fulde viden om absolut sandhed. Viden alene kan aldrig være absolut sikkerhed, kun stigende sandsynlighed for tilnærmelse; men den religiøse sjæl som er åndelig oplyst kender, og kender nu. Dog fører denne dybe og positive vished ikke sådan en mentalt sund religiøs til at tage mindre interesse i de op- og nedture i udviklingen af menneskelig visdom, som i sin materielle del er bundet op til udviklingen af den langsomme videnskab.\nSelv de videnskabelige opdagelser er ikke virkelig virkelige i den menneskelige bevidstheds erfaring, indtil de er trævlet op, og korreleret, indtil deres relevante fakta faktisk har en betydning gennem kredsløbet i sindets tankestrømme. Det dødelige menneske betragter selv sit fysiske miljø fra sindets niveau, set ud fra dets psykologiske registrering. Det er derfor ikke mærkeligt, at mennesket skaber sig en meget ensartet fortolkning på universet og derefter forsøger at identificere denne videnskabens energi enhed med åndens enhed i sin religiøse erfaring. Sindet er enhed; de dødeliges bevidsthed lever på sindets niveau, og opfatter de universelle virkeligheder gennem sindsbegavelsens øjne. Sindets perspektiv opfatter ikke den eksistentielle enhedskilde til virkeligheden, den Første Kilde og Center, men det kan og vil engang beskrive for mennesket den erfaringsmæssige syntese af energi, sind og ånd i og som det Højeste Væsen. Sindet kan dog aldrig opnå succes i denne forening af virkelighedens mangfoldighed, medmindre et sådan sind er fast bevidsthed på materielle ting, intellektuelle betydninger og åndelige værdier; kun i harmonien af den funktionelle virkelighedens treenighed er der enhed, og kun i enheden i personligheden erkendes tilfredsheden af den kosmiske stabilitet og konsekvens.\nEnhed er bedst fundet i den menneskelige erfaring gennem filosofi. Selvom hovedparten af de filosofiske tanker altid skal være baseret på konkrete fakta så er de dødeliges åndelige indsigt den sande filosofiske dynamiks sjæl og energi.\nDet evolutionære menneske bryder sig ikke naturligt om hårdt arbejde. I det erfaringsmæssige liv, for at holde trit med de presserende krav og de tvingende behov af en voksende religiøs oplevelse skal der være uophørlig aktivitet i åndelig vækst, intellektuel ekspansion, udvidelse af ens faktuelle viden og social tjeneste. Der er ingen sand religion bortset fra en meget aktiv personlighed. Derfor forsøger mere indolente mennesker ofte at undslippe strabadserne af virkelig religiøse aktiviteter med en slags geniale selvbedrag gennem at trække sig tilbage til de stereotype religiøse doktriners og dogmers falske beskyttelse. Den sande religion er levende. Intellektuel krystallisering af religiøse begreber svarer til åndelig død. Man kan ikke forestille sig religion uden idéer, men når religionen bliver reduceret til kun en idé, er det ikke længere religion; Det er blevet til en form for menneskelig filosofi.\nIgen er der andre typer af ustabile og svagt disciplinerede sjæle, som ville bruge de sentimentale idéer om religionen som en flugtvej for at undslippe de irriterende krav livet stiller. Når visse vaklende og frygtsomme dødelige forsøger at flygte fra det evolutionære livs uophørlige pres, synes religionen, som de opfatter den, at præsentere den nærmeste tilflugt, den bedste flugtvej. Men det er religionens opgave at forberede mennesket til tappert, selv heroisk, at møde livets omskiftelser. Religionen er det evolutionære menneskes højeste begavelse, den ene ting, der gør ham i stand til at fortsætte og "holde ud som om det så ham, som er usynlig." Mystik er dog ofte noget af et tilbageskridt fra livet som omfavnes af de mennesker, der ikke får smag for de mere hårdføre aktiviteter af at leve et religiøst liv i de åbne arenaer i menneskelige samfund og fællesskaber. Sand religion skal handle. Når mennesket virkelig er i besiddelse af religion, eller rettere når religionen er tilladt i sandhed til at besidde mennesket bliver adfærden resultatet. Religionen vil aldrig være tilfreds med blot at tænke eller med følelse, der ikke er ledsaget af handling.\nVi er ikke blinde for, at religionen ofte virker uklogt, selv irreligiøst, men den handler. Vrangforestillinger hvad angår religiøs overbevisning har ført til blodige forfølgelser, men altid og konstant gør religionen noget; den er dynamisk!\nIntellektuel mangel eller utilstrækkelig uddannelse bliver uundgåeligt et handicap for højere religiøs opnåelse fordi den åndelige naturs udpinte miljø frarøver religionen dens vigtigste kanal for filosofisk kontakt med den videnskabelige verden af viden. De intellektuelle faktorer af religion er vigtige, men deres overudvikling er ligeledes til tider meget skadeligt og pinligt. Religion skal hele tiden arbejde under en paradoksal nødvendighed: behovet for at bruge sindet på en effektiv måde, og samtidig forholde sig kritisk til den åndelige udnyttelse af al tænkning.\nReligiøs spekulation er uundgåelig, men altid skadelig; spekulation uvægerligt forfalsker dens formål. Spekulation har tendens til at omforme religion til noget materialistisk eller humanistisk, og forstyrrer således direkte den logiske tankes klarhed, samtidig som den indirekte forårsager at religion fremstå som en funktion af den tidsmæssige verden, den samme verden, som den for evigt skal stå i kontrast til. Derfor vil religion altid være præget af paradokser, de paradokser som følge af fraværet af den erfaringsmæssige forbindelse mellem de materielle og åndelige niveauer af universet - morontiel mota, den super filosofiske følsomhed for dømmekraften af sandhed og opfattelsen af enhed.\nHåndgribelige følelser, menneskelige følelser, fører direkte til materielle handlinger, egoistiske handlinger. Religiøse indsigter, åndelige motivationer, fører direkte til religiøse aktiviteter, uselviske handlinger af social tjeneste og altruistisk godgørenhed.\nReligiøs længsel er den sultende søgen efter guddommelig virkelighed. Religiøs oplevelse er realiseringen af bevidstheden om, at man har fundet Gud. Når et menneske virkelig finder Gud, oplever det en sådan ubeskrivelig rastløshed af glæde i dets sjæl, at han er tvunget til at søge kærlig tjeneste-kontakt med sine mindre oplyste medmennesker, for ikke at afsløre, at han har fundet Gud, men snarere at tillade overløbet af opstrømmende evige godhed i hans egen sjæl til at opdatere og forædle sine medmennesker. Sand religion fører til øget social tjeneste.\nVidenskab, viden, fører til bevidsthed om fakta; religion, erfaring, fører til bevidsthed om værdi; filosofi, visdom, fører til koordineret bevidsthed; åbenbaring (kompensation for morontiamota) fører til bevidsthed om sand virkelighed; mens koordineringen af bevidsthed om fakta, værdi og sand virkelighed udgør bevidstheden om personlighedens virkelighed - der sammen med troen på muligheden for overlevelsen af netop denne personlighed - udgør dens maksimale væsen, samt troen på, at denne samme personlighed har mulighed for at overleve.\nViden fører til, at mennesket får deres plads, det fører til oprindelse af sociale lag og kaster. Religion fører til at tjene mennesker, og skaber således etik og altruisme. Visdom fører til et højere og bedre fællesskab af både idéer og ens medmennesker. Åbenbaring frigiver mennesker og giver dem en start på det evige eventyr.\nVidenskaben sorterer mennesker; religionen elsker mennesker, ligesom dig selv; visdom giver retfærdighed til forskellige mennesker; men åbenbaring forherliger mennesker og afslører sin evne til partnerskab med Gud.\nVidenskab stræber forgæves efter at skabe et kulturens broderskab; religion frembringer et åndens broderskab. Filosofi tilstræber visdommens broderskab; åbenbaring skildrer det evige broderskab, Paradisets Finalitkorps.\nViden bringer stolthed over personlighedens eksistens; visdom er bevidstheden om personlighedens betydning; religion er den erfaring, der anerkender personlighedens værdi; åbenbaring er forsikringen om personlighedens overlevelse.\nVidenskaben søger at identificere, analysere og klassificere de segmenterede dele af det grænseløse kosmos. Religionen forstår helhedsidéen, et helt kosmos. Filosofien forsøger identifikationen af videnskabens materielle segmenter med den åndelige indsigt koncept af helheden. Hvori filosofien fejler i dette forsøg, der lykkes åbenbaringen, som bekræfter, at den kosmiske cirkel er universel, evig, absolut, og uendelig. Dette kosmos af den Uendelige JEG ER er derfor uendeligt, grænseløst, og altomfattende - tidløst, rumløst og ubegrænset. Vi bærer vidnesbyrd om, at den Uendelige JEG ER også er Fader til Mikael af Nebadon og frelsens Gud for mennesket.\nVidenskaben indikerer Guddommen som en kendsgerning; filosofien præsenterer idéen om en Absolut; religionen forestiller sig Gud som en kærlig åndelig personlighed. Åbenbaringen bekræfter enheden i kendsgerningen om Gud, den Absoluttes idé, og Guds åndelige personlighed samt præsenterer yderligere dette begreb som vor Fader - tilværelsens universelle kendsgerning, den evige idé om sindet, og livets uendelige ånd.\nForfølgelsen af viden udgør videnskab; søgen efter visdom er filosofi; kærligheden til Gud er religionen; sult efter sandheden er en åbenbaring. Men det er den iboende Tankeretter, der lægger følelsen af virkelighed til menneskets åndelige indsigt i kosmos.\nI videnskaben, går idéen forud for udtryk for dens gennemførelse; i religionen, går oplevelsen af realiseringen forud udtrykket for idéen. Der er en stor forskel mellem den evolutionære vilje til at tro og resultatet af en oplyste fornuft, religiøs indsigt og åbenbaring - viljen som tror.\nI evolutionen fører religionen ofte til, at mennesket skaber sine begreber om Gud; åbenbaring fremviser det fænomen, at Gud udvikler mennesket selv, mens vi i Kristus Mikaels jordiske liv ser det fænomen, at Gud åbenbarer sig for mennesket. Evolutionen tenderer til at gøre Gud til menneske; åbenbaring tenderer til at gøre mennesket guddommelig.\nVidenskaben er kun tilfreds med første årsager, religionen kun med den øverste personlighed og filosofi kun med enheden. Åbenbaringen bekræfter, at disse tre er ét, og at de alle er gode. Det evige virkelige er det gode i universet og ikke tidens illusioner om det onde i rummet. I følge den åndelige oplevelse af alle personligheder, er det altid sandt, at det virkelige er godt og det gode er det virkelige.\nPå grund af Tankeretterens tilstedeværelsen i jeres sind, er det ikke noget større mysterium for dig at kende Guds sind, end det er for dig at være sikker på, at du kender alle andre sind, menneskelige eller overmenneskelige. Religionen og social bevidsthed har dette til fælles: de er baseret på bevidstheden om, at der er andre sind. Den proces, hvorved du kan acceptere en andens idé som din er den samme, med hvilken du kan "lade sindet som var i Kristus også være i dig."\nHvad er menneskelige erfaringer? Det er simpelthen ethvert samspil mellem en aktiv og spørgende selv og enhver anden aktiv og ydre virkelighed. Massen af erfaring er bestemt af opfattelsesevnens dybde plus den samlede erkendelse om den ydre virkelighed. Erfaringens bevægelse er lig med kraften i den forventede forestilling plus skarpheden af de sensoriske iagttagelser af de ydre kvaliteter i den pågældende virkelighed. Erfaringens faktum er fundet i selvbevidsthed plus i andre eksistenser - en anden ting, et andet sind, og en anden ånd.\nMennesket bliver meget tidligt bevidst om, at han ikke er alene i verden eller universet. Der opstår en naturlig spontan selvbevidsthed om, at der findes andre sind i selvets omgivelser. Tro oversætter denne naturlige oplevelse til religion, anerkendelsen af Gud som virkelighed - kilden, natur og skæbne - af andre sind. En sådan viden om Gud er hele tiden og altid en virkelighed baseret på personlige erfaringer. Hvis Gud ikke var en personlighed, kunne han ikke blive en levende del af den virkelige religiøse oplevelse af en menneskelig personlighed.\nDet element af fejl som er til stede i menneskets religiøs oplevelse er direkte proportional med indholdet af materialisme, som forurener den åndelige opfattelse af den Universelle Fader. Menneskets fremskridt i universet inden det opnår ånds status består i oplevelsen af at frigøre sig fra disse fejlagtige opfattelser om Guds natur og om virkeligheden af den rene og sande ånd. Guddom er mere end ånd, men den åndelige tilgang er den eneste mulighed for det opstigende menneske.\nBøn er faktisk en del af den religiøse oplevelse, men den er blevet fejlagtigt fremhævet af nutidens religioner, snarere end tilbedelsen af fællesskab som er mere væsentligt. Tilbedelse uddyber og udvider sindets reflekterende evner. Bøn kan berige livet, men tilbedelse belyser skæbnen.\nÅbenbarelsesreligionen er det forenede element i den menneskelige eksistens. Åbenbaring forener historien, koordinerer geologi, astronomi, fysik, kemi, biologi, sociologi og psykologi. Åndelig oplevelse er den virkelige sjæl i menneskets kosmos.\nSelvom etableringen af tro som en kendsgerning, ikke er det samme som oprettelse af det, som man tror på som et faktum, demonstrerer de simple livsformers evolutionære udvikling til personligheds status, ikke desto mindre det faktum, at personlighedens potentiale eksisterede fra starten af. I tidens universer er potentialet altid højere end det aktuelle. I det udviklende kosmos er potentialet, hvad der skal komme, og det som kommer til at være, er udfoldelsen af Guddommens formålsbestemte mandater.\nDette samme målrettet overherredømme er afspejlet i udviklingen af sindets idédannelse, når primitive dyrs frygt forvandles til en stadig dybere ærbødighed for Gud og en stigende ærefrygt af universet. Det primitive menneske havde mere religiøs frygt end tro, og de åndelige potentialers overherredømme over sindsaktualiteterne er demonstreret, når denne feje frygt er omdannet til levende tro i åndelige realiteter.\nI kan psykologisere udviklingsreligionen, men ikke den personlige oplevelse af religion, som har en åndelige oprindelse. Menneskelig moral kan anerkende værdier, men kun religion kan bevare, ophøje, og åndeliggøre sådanne værdier. På trods af disse virkninger er religionen noget mere end følelsesmæssig moral. Religion forholder sig til moral som kærlighed er til pligt, som sønskab til slaveri, som essens er til stoffet. Moral beskriver en almægtig Overvåger, en guddom til at tjene; religion beskriver en alkærlige Fader, en Gud at tilbede og elske. Igen, beror dette på, at religionens åndelige potentiale er dominerende i forhold til den udviklingsbaseret morals pligtaktualitet.\nDen filosofiske eliminering af religiøs frygt og videnskabens stadige fremskridt bidrager i høj grad til dødeligheden af falske guder. Selv om disse tab af menneskeskabte guder midlertidigt kan forvirre den åndelige vision, vil de i sidste ende ødelægge den uvidenhed og overtro, som så længe formørkede den levende Guds evige kærlighed. Forholdet mellem den skabte og Skaberen er en levende oplevelse, en dynamisk religiøs tro, som ikke kan defineres præcist. At isolere en del af livet, og kalde det religion er at opløse livet og fordreje religionen. Det er netop derfor at tilbedelsens Gud kræver al troskab eller ingen.\nDe primitive menneskers guder kan ikke have været mere end skygger af dem selv; den levende Gud er det guddommelige lys, hvis afbrydelser udgør skabelsesskyggerne af hele rummet.\nDen religiøse person, der har opnået filosofisk indsigt har tro på en personlig frelse af en personlig Gud, som er noget mere end en realitet, en værdi, et niveau af opnåelse, en ophøjet proces, en forvandling, det ultimative af tid og rum, en idealisering, energipersonalisering, tyngdekraftsenhed, en menneskelig projektion, en idealisering af selvet, naturens opadgående skift, tendensen til godhed, evolutionens fremdrivende impuls, eller en sublim hypotese. Den religiøse har tro på en Gud af kærlighed. Kærlighed er essensen af religion og kilden til højerestående civilisation.\nTro forvandler den filosofiske Gud af sandsynlighed til den frelsende Gud af sikkerhed i den personlige religiøse oplevelse. Skepsis kan udfordre teorier om teologi, men overbevisningen, at vi kan stole på den personlige erfaringer bekræfter sandheden i den trosopfattelse, som er vokset til tro.\nOverbevisninger om Gud kan nås gennem klog argumentation, men den enkelte kan kun kende Gud ved tro, gennem personlig oplevelse. I meget af det, der vedrører livet, må man regne med sandsynligheder, men ved kontakt med den kosmisk virkelighed, kan visheden opleves, når sådanne betydninger og værdier bliver kontaktet af levende tro. Den sjæl, som kender Gud vover at sige: "Jeg ved," selv når denne viden om Gud tilspørges af den ikke-troende, der benægter en sådan vished, fordi den ikke helt understøttes af intellektuel logik. Til hver sådan tvivler svarer den troende kun: "Hvordan kan du vide, at jeg ikke kender?"\nSelvom fornuft altid kan sætte spørgsmålstegn ved tro, kan tro altid supplere både fornuft og logik. Fornuften skaber den sandsynlighed som troen kan forvandle til en moralsk vished, selv en åndelig oplevelse. Gud er den første sandhed og det sidste faktum; derfor har alle sandheder oprindelse i ham, mens alle fakta eksisterer i forhold til ham. Gud er absolut sandhed. Som sandhed kan man kende Gud, men at forstå - at forklare - Gud, må man udforske universernes univers faktum. Den dybe kløft mellem oplevelsen af Guds sandhed og uvidenheden om Gud som en kendsgerning kan kun slås bro over ved levende tro. Fornuften alene kan ikke opnå harmoni mellem uendelig sandhed og universel kendsgerning.\nTrosopfattelsen kan ikke værge sig for tvivl og modstå frygt, men troen overvinder altid tvivlen, for tro er både positiv og levende. Det positive har altid overtaget over det negative, sandhed over vildfarelse, erfaring over teori, åndelige realiteter over isolerede fakta af tid og rum. Det overbevisende bevis for denne åndelige vished består i de sociale frugter af den ånd, som sådanne troende, troskæmpere, høster som resultat af denne ægte åndelige oplevelse. Jesus sagde: "Hvis I elsker jeres næste, som jeg har elsket jer, da skal alle mennesker vide, at I er mine disciple."\nTil videnskaben er Gud en mulighed, for psykologien en ønskelighed, for filosofien en sandsynlighed, for religionen en vished, en virkelighed baseret på religiøs oplevelse. Fornuften kræver, at en filosofi, der ikke kan finde sandsynlighedens Gud bør have stor respekt for den religiøse tro, som kan og vil finde vishedens Gud. Videnskaben bør heller ikke nedvurdere den religiøse oplevelse som godtroenhed, ikke så længe den fortsætter i den antagelse, at menneskets intellektuelle og filosofiske begavelser er opstået fra stadigt lavere intelligenser jo længere man går tilbage, indtil de engang fik deres oprindelse i det primitive liv, som var fuldstændig blottet for al tænkning og følelse.\nEvolutionens fakta bør ikke sættes op imod sandheden om virkeligheden af den åndelige oplevelses vished i den gudkendende dødeliges religiøse liv. Intelligente mennesker bør ophøre med at ræsonnere som børn og bør forsøge at bruge voksenalderens konsekvente logik, som tolererer begrebet sandhed sideløbende med observation af virkeligheden. Videnskabelig materialisme er gået konkurs, når den fortsætter, i lyset af hvert tilbagevendende univers fænomen, med at gentage sine nuværende indvendinger ved at henvise, at det som unægtelige er højere stammer fra, hvad der ubestrideligt er lavere. Sammenhæng forudsætter anerkendelse af aktiviteter som udgår fra en målrettet Skaber.\nDen organiske evolution er et faktum; målrettet eller progressiv evolution er en sandhed, som gør de ellers modstridende fænomener i evolutionens stadigt stigende bedrifter til en logisk sammenhæng. Jo højere enhver videnskabsmand kommer i hans valgte videnskab, jo mere vil han opgive teorierne om de materialistiske fakta til fordel for den kosmiske sandhed af det altgennemtrængende Højeste Sind. Materialisme billiggør værdien af menneskeliv; Jesu evangelium forbedrer enormt og guddommeligt ophøjer enhver dødelig. De dødeliges tilværelse skal visualiseres som bestående af den spændende og fascinerende oplevelse, hvor man indser mødet mellem mennesket der strækker sin hånd opad og den guddommelige og frelsende strækkende sin hånd ned.\nDen Universelle Fader, som er selv-eksisterende, er også selvforklarende; han bor faktisk i hver dødelig som er udstyret med fornuft. Men du kan ikke være sikker på Gud, medmindre du kender ham; sønskab er den eneste erfaring, som gør faderskab sikkert. Universet er under forandring overalt. Et forandringens univers er en afhængigt univers; sådan en skabelse kan hverken være endelig eller absolut. Et endeligt univers er helt afhængigt af det Ultimative og det Absolutte. Universet og Gud er ikke identiske; den ene er årsag, den anden virkning. Årsagen er absolut, uendelig, evig, og uforanderlig; handlingen er tid-rum og transcendental, men stadigt skiftende, altid voksende.\nGud er det eneste selvstændige forårsagede faktum i universet. Han er hemmeligheden bag ordren, planen, og formålet med hele skabelsen af ting og væsener. Universet, der forandres overalt, reguleres og stabiliseres af absolut uforanderlige love, en uforanderlig Guds vaner. Guds faktum, den guddommelige lov, er uforanderlig; Guds sandhed, hans forhold til universet, er en relativ åbenbaring, som vedvarende tilpasses til et konstant udviklende univers.\nDem, der ville opfinde en religion uden Gud er ligesom dem, der vil samle frugter uden træer, få børn uden forældre. Du kan ikke have virkninger uden årsager; kun JEG ER er uden årsag. Den religiøse erfaring forudsætter Gud, og sådan en personlig oplevet Gud må være en personlig Guddom. Du kan ikke bede til en kemisk formel, bønfalde en matematisk ligning, tilbede en hypotese, betro sig til et postulat, omgås med en proces, tjene en abstraktion, eller have et kærligt fællesskab med en lov.\nSandt nok, mange tilsyneladende religiøse træk kan vokse ud af ikke-religiøse rødder. Mennesket kan, intellektuelt, fornægte Gud og alligevel være moralsk god, loyal, lydig, ærlig, og endda idealistisk. Man kan pode mange rent humanistiske grene på dets grundlæggende åndelige natur og dermed tilsyneladende bevise sine påstande til fordel for en gudløs religion, men sådan en oplevelse er blottet for overlevelsesværdierne, at kende Gud og til at stige op mod Gud. I sådan en dødelig oplevelse er det kun de sociale frugter der høstes, ikke åndelige. Den podede gren bestemmer frugtens art, uanset at den levende næring trækkes fra rødderne af den oprindelige guddommelige begavelse af både sindet og ånden.\nReligionens intellektuelle adelsmærke er vished; det filosofiske kendetegn er sammenhæng; de sociale frugter er kærlighed og tjeneste.\nDen person, der kender Gud er ikke blind for de vanskeligheder eller ligeglad med de hindringer, der står i vejen for at finde Gud i labyrinten af overtro, tradition og den moderne tidsalders materialistiske tendenser. Han har mødt alle disse forhindringer, og overvundet dem, hævet sig over dem ved levende tro, og nåede det åndelige oplevelses højland på trods af dem. Det er rigtigt, at mange, der indad er sikker på Gud frygter at hævde sådanne følelser af vished på grund af de mange og opfindsomhed fra dem, som samler indvendinger og forstørrer vanskelighederne med at tro på Gud. Det kræver ikke den store dybde af intellekt at finde fejl, stille spørgsmål, eller gøre indsigelse. Men det kræver et genialt sind til at besvare disse spørgsmål og løse disse problemer; troens vished er den bedste måde til at håndtere alle disse overfladiske kontroverser.\nHvis videnskab, filosofi eller sociologi vover at blive dogmatisk i tvister med den sande religions profeter, så bør folk, der kender Gud besvare sådan en uberettiget dogmatisme med mere fremsynede dogmatisme som visheden om personlig åndelig oplevelse udgør, "Jeg ved, hvad jeg har oplevet fordi jeg er en søn af JEG ER." Hvis den personlige oplevelse af en troende er blevet udfordret af dogmer, så kan denne troens fødte søn til den erfaringsmæssige Fader svare med dette uangribelige dogme, påstanden om, at han faktiske er en søn til den universelle Fader.\nKun en ubegrænset virkelighed, et absolut, kan tillade sig at være konsekvent dogmatisk. De, der ønsker at være dogmatisk må, hvis de er konsekvente, før eller senere blive drevet i armene på den Absolutte energi, den universelle sandhed, og den Uendelige kærlighed.\nHvis de ikke-religiøse tilnærmelser til den kosmisk virkelighed vil sætte spørgsmålstegn ved at udfordre troens vished på grund af dens udokumenterede status, så kan den som har oplevet ånden ligeledes ty til den dogmatiske udfordring af de faktiske omstændigheder for videnskab og filosofiens opfattelse med den begrundelse, at de ligeledes er udokumenteret; de er ligeledes erfaringer i videnskabsmandens eller filosoffens bevidsthed.\nOm Gud, den mest uundgåelige af alle tilstedeværelse, den mest virkelige af alle fakta, den mest levende af alle sandheder, den mest kærlige af alle venner, og den mest guddommelige af alle værdier, har vi, af alle universets erfaringer, retten til at være den mest forvisset.\nDet højeste bevis på religionens virkelighed og effektivitet består af den menneskelige erfarings faktum; nemlig, at mennesket, som af naturen er sky og mistænksom, er udstyret med et medfødt stærk instinkt af selvopholdelsesdrift og længsel til overlevelse efter døden, er villig, til fuldt ud at stole på, at de dybeste interesser i sin nutid og fremtiden vil blive ført og styret af den magt og person som hans tro har udpeget som Gud. Det er den ene centrale sandhed i al religion. Med hensyn til, hvad denne magt eller person, kræver af mennesket til gengæld for denne omsorg og sidste frelse, findes der ikke to religioner som er enige; faktisk er de alle mere eller mindre uenige.\nVedrørende status for enhver religion i den evolutionære skala, kan den bedst blive bedømt efter dens moralske domme og dens etiske standarder. Af jo højere type, en religion er, desto mere opmuntrer den og er opmuntret af en konstant voksende social moral og etisk kultur. Vi kan ikke bedømme en religion efter status for dens ledsagende civilisation; vi gør klogest i at bedømme den reelle karakter af en civilisation i henhold til renheden og ædelheden i dens religion. Mange af verdens mest bemærkelsesværdige religiøse lærere har stort set været ulærde. Verdens visdom er ikke nødvendig for at udøve frelsende tro på evige realiteter.\nForskellen mellem religionerne i forskellige tidsaldre er helt afhængig af forskellen i menneskets forståelse af virkeligheden og på dets forskellige anerkendelse af moralske værdier, etiske relationer og åndelige virkeligheder.\nEtik er det ydre sociale eller racemæssige spejl, som trofast gengiver, hvordan den ellers usynlige indre åndelige og religiøse udvikling fremskrider. Mennesket har altid tænkt på Gud i form af det bedste, det vidste, et udtryk for dets dybeste idéer og højeste idealer. Selv den historiske religion har altid skabt sine gudsopfattelser ud fra sine højeste indregnede værdier. Hvert intelligent væsen giver Guds navn til det bedste og højeste det kender.\nNår religionen er reduceret til former af fornuft og intellektuelle udtryk, har den altid vovet at kritisere civilisationen og det evolutionære fremskridt som bedømt efter sine egne standarder for etisk kultur og moralske fremskridt.\nSelvom den personlige religion går forud for udviklingen af den menneskelige moral, er det beklageligt at konstateres, at den institutionelle religion altid har haltet bagefter menneskeracernes langsomt skiftende skikke. Den organiserede religion har vist sig at være konservativt tilbageholdende. Profeterne har normalt ført folk i den religiøse udvikling; teologerne har normalt holdt dem tilbage. Fordi religion er et spørgsmål om indre eller personlig erfaring, kan den aldrig udvikle sig meget langt forud for racernes intellektuelle udvikling.\nReligionen fremmes dog aldrig af en appel til det såkaldte mirakuløse. Ønsket om mirakler er en længsel tilbage til de primitive religioner magi. Sand religion har intet at gøre med påståede mirakler, og åbenbaret religion henviser aldrig til mirakler som bevis for autoritet. Religion er evigt og altid rodfæstet og grundfæstet i personlig oplevelse. Jeres højeste religion, Jesu liv, var netop sådan en personlig oplevelse: mand, et dødeligt menneske, der søgte Gud og til fulde finder ham under sin korte levetid i kødet, og i samme menneskelige erfaring, viser Gud sig som søgende mennesket og finder ham til den fulde tilfredshed for den perfekte sjæls uendelig overherredømme. Dette er religion, selv den højeste som endnu har været afsløret i universet Nebadon - det jordiske liv som Jesus af Nazaret levede.


Østjyske Speditører arbejder for et bedre speditionserhverv i Østjylland\nØstjyske Speditører er en lokalforening under landsorganisationen Danske Speditører. Østjyske Speditører udgør sammen med 9 andre lokalforeninger rygraden i Danske Speditører - lokalforeningerne sikrer, at organisationen er tilstede i hele landet, og kan arbejde for bedre vilkår for speditionserhvervet såvel på internationalt og nationalt som på lokalt niveau.\nØstjyske Speditører er stærkt repræsenteret i landsorganisationen - ikke kun som en aktiv lokalforening, men også gennem mange af lokalforeningernes medlemmer i Danske Speditørers fagudvalg, udvalg der sikrer at nyeste viden og best practice danner grundlag for Danske Speditørers politiske og juridiske arbejde samt arbejdet med at uddanne fremtidens speditører.\nDerfor har Østjyske Speditører også været vært for Danske Speditørers repræsentantskabsmøde hele tre gange over de sidste ti år.\nForuden de officielle pligter og hverv er Østjyske Speditører omdrejningspunkt for såvel faglige som sociale arrangementer for speditører i det østjyske område. Således afholdes hvert år en velbesøgt generalforsamling, der arrangeres møder, kurser og seminarer om relevante faglige problemstillinger.\nEndelig er Østjyske Speditører stærkt engagerert i uddannelsen af fremtidens speditører. Aarhus Købmandsskole er et af tre steder i Danmark, hvor der uddannes speditører. Den naturlige og tætte kontakt til skolen sikrer, at eleverne altid får en stærk og relevant uddannelse. Eleverne er Østjyske Speditørers fremtid - derfor afholdes hvert år en særlig elevdag med spændende foredrag og virksomhedsbesøg.\nLæs Østjyske Speditørers vedtægter\nDrømmer du om at blive speditør? Se filmen om, hvordan vi gør gavn for kunderne og for Danmark.\nSamarbejde med Erhverv Aarhus


Han var stor i mere end en forstand\nPoul Andreassen blev født 18. februar 1928 og døde 7. august 2009. Fold sammen\nMandag d. 10. august 2009, kl. 16.26\nDirektør og ingeniør Poul Andreassen døde 7. august, 81 år, og med ham levendegørelsen af indtil flere spændende kapitler i historien om ledelse på dansk. Han var den skoletrætte dreng, der efter syv år i folkeskolen vendte bøtten selv og endte med at udvikle ISS til en verdenskoncern med 130.000 medarbejdere. Samt i øvrigt yde betydelig indflydelse i det danske samfund – han ville gøre nytte.\nPoul Andreassen begyndte som cykelbud på Amager, kom i lære som maskinarbejder, og startede som udlært på teknikum. Kun 23 år gammel blev han maskiningeniør - og så gik det stærkt. Han blev hentet til SAS, der også dengang var økonomisk trængt og havde brug for en oprydder. Det lagde de mærke til i rengøringsselskabet DDRS. Og så tog han med kælenavnet ”den store fejekost” ellers fat. Over hele Europa bredte koncernens nye navn ISS sit virke, og han gik i land i USA. Her endte det mindre godt med en økonomisk skandale i datterselskabet, og Poul Andreasen måtte sige farvel før tid til den koncern, han havde været synonym med.\nPoul Andreassen skiftede i meget ung alder politisk ståsted fra S til K og følte pligten til i 1998 at påtage sig den fast umulige opgave at genrejse de Konservative, som var ved at forbløde i formandsopgør byggende på intriger, alkohol og beton. Det var hårdt og Poul Andreassens performance noget kejtet, utrænet som han var i det politiske håndværk. Kritikken var hård og ikke helt fair, for hans løsning, Bendt Bendtsen, viste sig langtidsholdbar, hvilket ti år må siges at være.\nEt fænomen som Poul Andreassen lagde heller ikke op i erhvervslivet.. Med sit enmandsfirma Pan Management var han medejer af og i starten bestyrelsesformand for Liqtech A/S, en prisvindende grøn gazelle-virksomhed i Gentofte, som laver keramiske filtre til dieselmotorer. Der er fuld familiær kontrol: Sønnen Lasse er adm. direktør og medejer.\nPoul Andreassen fik neutraliseret en arveligt betinget hjertesvaghed ved en stor operation for 18 år siden, sagde farvel til tobakken og de overflødige kilo. Det gjorde, at han i sit ægteskab kunne får næsten 60 år ammen med sin jævnaldrende viv Elsa.\nPoul Andreassen – klarede uden hjælp selv sin karriere efter kun syv års skolegang.


Tidligere naturpriser 2018 – 15. Juni Fonden\n15. Juni Fondens Naturpris 2018\nNaturpris til en særlig indsats for sjældne padder og smuk natur\nFondens store pris på 200.000 kr. blev givet til godsejer Peter Oxholm Tillisch, Rosenfeldt Gods, for hans langvarige og omfattende indsats for forbedring af naturforholdene på Knudshoved Odde.\nKnudshoved Odde er en central del i et internationalt naturbeskyttelsesområde i netværket af europæiske Natura 2000-områder, og Tillisch’ aktiviteter er et afgørende element omkring målopfyldelsen for handleplanen for Natura 2000-området – et ansvar som Vordingborg Kommune ikke har ressourcer til at løfte alene. Tillisch’s store indsats har endvidere givet grundlag for at gennemføre hele tre EU LIFE-projekter med det formål at skabe yderligere naturforbedring. Herigennem har hans aktiviteter bidraget til at hente internationale midler til indsatsen.\n15. Juni Fondens Ildsjælpris 2018\nFondens Ildsjælpris på 100.000 kr. gik til dyreholder Michael Baun og hans hustru Bente Villadsen, Fanø, for deres langvarige og omfattende indsats for forbedring af hederne og kystnaturen på Fanø.


Ny verdensrekord til Bagsværd Roklubs piger\nTekst & Foto: Mette Bacher, roinfo.dk\n- Det kommer til at gå vildt for sig.\nSådan lød ordene på Bagsværd Roklubs hjemmeside, da klubben opfordrede alle til at lægge vejen forbi og heppe på klubbens stærkeste U20-piger, der lørdag skulle forsøge at sætte verdensrekord for deres aldersklasse på 100 km for hold med over 10 roere.\nHver deltager skulle ro 100 meter, hvorefter næste roer sprang ind i maskinen. Her der det Nikoline Bay, der er klar til næste tur. Foto Mette Bacher\nDe roinfo lagde vejen forbi, var der slet ikke tvivl om, hvor rekordforsøget fandt sted. Man kunne bare gå efter lyden. Benhård høj musik strømmede ud af højttalerne i Bagsværd Roklubs træningsrum, hvor skingre pigestemmer forsøgte at overdøve musikken ved at heppe på den klubkammerat, der gav los i maskinen.\nOg da havde pigerne været i gang i mere end 5 timer, da starten gik tidligere på dagen, klokken 09.00.\n1000 intervaller af 100m senere skulle klubben gerne have roet sig til endnu en verdensrekord i ergometer. Foto Mette Bacher\nHårfin resultatjagt. Der blev gået så meget til stålet, at det gik ud over frisuren denne lørdag eftermiddag. Foto Mette Bacher\nFlettepigerne var naturligvis på plads, klar til flere ture i ergometret. Foto Mette Bacher\nDen eksisterende rekord er 5:54:19,4 (snittryk på 1:46,297), sat af et hold piger fra USA, lød det på Bagsværd Roklubs hjemmeside lørdag morgen.\nPigerne var rigtigt gode til at opildne hinanden, og ind imellem måtte træner, og tidligere kaproer, Jens Olav Dahlgaard lige hen ved maskinen og heppe med.\nJens Olav Dahlgaard, tidligere landsholdsroer og nuværende træner, hjælper pigerne afsted på de sidste runder. Foto Mette Bacher\nRosiner er et must, når der skal energi indenbords under det flere timer lange rekordforsøg. Foto Mette Bacher\nVi er inde i de sidste minutter, den trækker tænder ud, men nu varer det ikke længe... Foto Mette Bacher\nEfter at have stået op i timevis og roet kilometervis af tag, sætter pigerne sig ned på gulvet omkring maskinen, da regerende EM- og VM-sølvvinder: Frida Sanggaard ror allersidste tur. Den stærke roer giver den max gas... Foto Mette Bacher\n... og rekorden er ved at være i hus. Foto Mette Bacher\nSådan så det ud, da pigerne landede efter godt 5½ times roning denne lørdag. Foto Mette Bacher\nEftermiddagsholdet, der roede rekorden hjem. Tre piger kunne ikke være med til sidst, men tog en ordentlig tørn om formiddagen. Foto Mette Bacher\nDerefter var det tid for kageræs. Foto Mette Bacher\nFlot verdensrekordkage... Foto Mette Bacher\nBagsværd Roklubs nye verdensrekordindehaversker er:\nFrida Sanggaard Nielsen, Nikoline Bay, Emma Hammer, Mathilde Norking, Marie-Louise Petersen, Agnete Jersild, Matilde Hjorth, Emma Braad Olesen, Ida Øemig, Ida Olivia Langkjær og Marie Ramm.


Podcast: Hvordan skal årtiets Viborg HK-hold se ud? | viborg-folkeblad.dk\nInden længe går vi ind i et nyt årti. Det markerer folkebladets sportsredaktion ved at se tilbage på en periode, hvor VHK har oplevet både storhed, forfald og en genrejsning. I denne podcast præsenterer vi de spillere og trænere, som er i spil til årtiets hold.\n12 dec. 2019 kl. 18:00\nViborg: Viborg HK indledte årtiet på toppen af håndbold-Europa - oplevede et totalt forfald, hvor klubben var tæt på at forsvinde, men fik samlet stumperne og indledt en genrejsning, som stadig er i gang.\nPerioden fra 2010-2019 har været en vild periode i klubbens historie. Mange store spillere har været forbi klubben, mange lysende talenter har spillet kampe iført den grønne trøje - og der har været flere store personligheder i Vibocold Arena.\nI denne udgave af Sport i Viborg ser folkebladets sportsredaktion med Christian Hald og Danni Kristensen tilbage på årtiet. Vi udpeger de kandidater, som vi har til årtiets hold. Vi drager ingen konklusioner, men mindes nogle af de mange store spillere og trænere, som har sat et aftryk på perioden.\nDer gemmer sig masser af anekdoter og minder i podcasten, som du kan lytte til ovenfor - men du kan også hente appen Nyhedskiosken til din telefon. Her får du en bedre afspiller og kan let finde alle tidligere podcast fra Viborg Stifts Folkeblad og fra Avisen Danmark.\nEfter tynd december - Viborg HK-træner ser frem mod tæt forå...\nStemmerne er talt op - her er årtiets Viborg HK-hold\nSkulderproblemer gør stregspiller ukampdygtig i flere månede...\nI berømte brødres fodspor - men lillesøster vil skabe sit eg...


Golf i Hurghada – Spil golf på Egyptens bedste golf resort\nGolf i Hurghada\nHurghada er et af Egyptens mest populære rejsemål! Krystalklart badevand, perfekte temperaturer og smukke strande er bare nogle af områdets varetegn. Foruden det perfekte klima, så finder man masser af luksushoteller og golfbaner, som er perfekte til en golfrejse. Her får man som oftest rigtigt meget for pengene.\nFor dem som vil spille golf i Hurghada, så findes der et par golfbaner omkring den populære egyptiske turistby. Der findes tre golfbaner omkring Hurghada. El Gouna Golf Club, Soma Bay Golf & Country Club og Madinat Makadi Golf Resort. Hos Golf Plaisir har vi valgt at tilbyde Madinat Makadi Golf Resort er et komplet golf resort med 5-stjernet hotel ved banen, 18 hullers golfbane, som for nyligt blev kåret til Egyptens bedste golfbane, en ni hullers Par 3-bane, en 3 hullers øvebane og ikke mindst alle de træningsfaciliteter man kan ønske sig.\nHurghada er det perfekte vinterrejsemål for golfspillere. Her får du et behageligt klima, gode overnatningsmuligheder og ikke mindst en exceptionel\nGolfværter fra Golf Plaisir\nI Hurghada kan du altid nyde godt af Golf Plaisirs service med golfværter. Vores golfværter er på plads for at hjælpe dig med alt det praktiske, så du kan fokusere på at spille golf og nyde din golfferie. Vi gør alt for, at du får en uforglemmelig golfrejse til Hurghada.\nVores golfrejsemål i Hurghada\nEn halv times kørsel syd for Hurghada ligger Makadi Bay. Et golfparadis som har alt, inklusive fantastiske snorkelmuligheder og et dejligt solsikkert klima. Vælg mellem to forskellige tophoteller.


Kajakuge med en lille omvej og varmt vejr | ugeavisen.dk\nSøren Walter fra Tørring sejler Danmark rundt i havkajak. I uge 26 kom han ud på en lille omvej på grund af en skydeøvelse og måtte sejle efter denne bøje. Privatfoto: Søren Walter\nSøren Walter er kommet godt videre på sin kajaktur Danmark rundt. Ugen bød på meget varmt vejr, men også et lille weekendophold.\n29 jun. 2020 kl. 08:33\nTørring: - Det har været skønt vejr, men også ret varmt, fortæller Søren Walter over telefonen fra et sted mellem Vedbæk og Skodsborg nord for København.\nTørring-borgeren er i disse uger for anden gang på vej Danmark rundt i havkajak. Da Folkebladet sidst talte med ham, var han syd for Frederikshavn, og turen fortsatte planmæssigt til Djursland. Derfra gik turen til den lille ø Hjelm sydøst for Ebeltoft.\n- Planen var at sejle videre til Sjællands Odde, men på grund af en skydeøvelse i området, måtte jeg vente med at sejle fra Hjelm til kl. 12.30 den dag, fortæller Søren Walter.\nHan sejlede efter et rev med en fyrbøje lige uden for skydeområdet og kunne derfra sejle videre, da øvelse var overstået.\n- Det gav en lille omvej på måske 500 meter, så det betød ikke så meget. Men da jeg skulle sejle videre, var kysten fuld af store sten, så jeg kom ikke i land før ved tre-firetiden om morgenen ved Rørvig, forklarer Søren Walter, der dog nød den storslåede natur.\nDerfra gik turen videre til Hundested og Helsingør, hvor fredag og lørdag var hviledage sammen med Søren Walters kæreste, inden turen nu planmæssigt går videre ned forbi København til Falster.\nTuren langs Nordsjællands kyst var meget flot. Privatfoto: Søren Walter\nUgen har budt på høje temperaturer, der både er en ulempe og en fordel.\n- Man kan godt blive stegt, når det er så varmt, og man ligger ude på vandet. Jeg har da også fået en fin kulør i ansigt, fortæller Søren Walter.\nHan sørger for rigeligt vand, solcreme med faktor 50 og for at dække så meget af sin krop og sit hoved som muligt.\n- Til gengæld betyder det varme vejr meget lidt vind, og det ser ud til at fortsætte, selvom vejret nu er blevet køligere, fortæller Søren Walter, der især glæder sig til at opleve Stevns Klint.


Fakturablanketten på Virk.dk | NemHandel\nFor at oprette en elektronisk faktura, skal du på vælge Fakturablanketten under ’Mest anvendte indberetninger’ på forsiden af Virk.dk eller søge efter den under kategorien ’Fakturering’.\nFor at oprette en faktura, skal du starte en indberetning.\nKlik på knappen ’Start’.\nVed klik på 'Start' åbnes NemLog-in siden automatisk.\nFor at benytte Fakturablanketten, er det er krav, at der foretages login med NemLog-in – enten med personligt NemID/nøglekort eller med en medarbejdersignatur for en virksomhed (nøglekort eller nøglefil).\nFakturablanketten er en fakturaindtastningsportal for leverandører til offentlige myndigheder, som et alternativ til de leverandører, som ikke har et økonomisystem som er integreret med NemHandel.\nFelter i Fakturablanketten markeret med rødt (*) er krævede felter, og skal udfyldes.\nHvis du ikke kender din kundes EAN-nummer, kan du kontakte dem og bede om det.\nHerefter skal du indtaste e-mailadressen på den person, som skal modtage en kvittering når fakturaen er leveret ved modtager eller er fejlet. Modtageren vil oftest være dig selv.\nBekræft mail-adressen i næste felt\nKlik på knappen ’Opret faktura’.\nI stedet for at oprette en faktura kan du her oprette en kreditnota. Denne guide vil dog ikke komme nærmere ind på oprettelsen af en kreditnota.\nDenne side er opbygget i et antal afsnit i stil med en gammeldags papirfaktura.\nModtagers EAN-nummer, indtastet tidligere, fremgår nu under Fakturamodtager. Det gælder ligeledes for din egen mailadresse, som fremgår under leverandør.\nHar du tidligere benyttet Fakturablanketten, så er dine egne leverandørdata automatisk udfyldt (med data fra sidste gang).\nDu skal nu indtaste data for modtageren, kunden.\nHvis du ikke ønsker at Fakturablanketten skal gemme denne modtager, så fjern afkrydsningen ved ”Gem som fast modtager”.\n5.2. Fakturadato mv.\nDu kan selv vælge fakturanummeret. Det er dog et krav fra SKAT, at du bruger fortløbende nummerering af dine fakturaer.\nFakturadatoen er som udgangspunkt sat til dags dato, altså den dag du opretter fakturaen. Hvis du ønsker en anden fakturadato, kan du ændre datoen.\n’Personreference’ angiver, hvem der er kontaktperson på ydelsen/varen hos modtager.\nDet kan i nogle tilfælde være en forkortelse, initialer eller andet, som kunden kræver i dette felt.\nEt ordre- eller rekvisitionsnummer gør det lettere for modtager at identificere den ordre, som fakturaen henviser til. Hvis modtageren har angivet et nummer på ordren, skal dette nummer anføres her (ikke et krævet felt).\nDet er desuden muligt at indtaste en leveringsdato samt en kontostreng (valgfrie felter).\nHerefter skal de leverede varer/ydelser beskrives. De krævede felter er:\nEnhedspris (nettopris = pris pr. stk. uden moms)\nVælg gerne den enhed, som feltet 'Antal' er relaterer til.:\nHvis du har valgt ’Privatperson’ under ’Leverandørtype’, er fluebenet ved ’25 pct. moms’ automatisk fjernet, da der ikke kan opkræves moms i dette tilfælde.\n5.4. Varer og ydelser – udvidet\nDet kan i nogle tilfælde være krævet, at der knyttes supplerende oplysninger til den enkelte vare/ydelse. Dette gøres ved at skifte Fakturalinje fra Standard til Udvidet:\nDu har her mulighed for at informere kunden om hvor meget rabat, som allerede er fratrukket for at nå frem til enhedsprisen. BEMÆRK: Det angivne beløb medregnes ikke på den samlede faktura.\nDet er også muligt at informere kunden om hvilke gebyrer, der er lagt til varens pris for at nå frem til enhedsprisen. BEMÆRK: Det angivne beløb medregnes ikke på den samlede faktura:\nDet er ligeledes muligt at angive hvor meget afgift, der er lagt til varens pris for at nå frem til enhedsprisen, fx fedtafgift eller miljøafgift. BEMÆRK: Det angivne beløb medregnes ikke på den samlede faktura.\nDu har også muligt at tilføj en note til den pågældende vare eller ydelse.\nRabatten skal indtastes, inden den samlede pris beregnes (inden du klikker på knappen ’Beregn samlet pris’).\nHerefter skal du beregne den samlede pris ved at klikke på knappen ’Beregn samlet pris’:\nHerefter vises de opdaterede beregninger for den samlede faktura:\nHvis du vælger NemKonto bliver betalingen overført til den konto, som din virksomhed selv har anført som sin NemKonto (kontonummer som er tilknyttet CVR- eller CPR-nummer).\nHvis du vælger ’Bank’, skal du indtaste registreringsnummer og kontonummer. Det kan ligeledes være en fordel at skrive en referencetekst, som modtager skal knytte til kontooverførsel. Dette vil gøre det lettere for dig at identificere betalingen:\nHvis du vælger ’Giro’, skal der indtastes på sammen måde, som det kendes fra en normal girobetaling. Du vælger ’Kodelinie’ og udfylder BetalingsID samt Kreditornummer:\nDu kan vedhæfte filer i følgende formater:\nDu kan vedhæfte op til 5 filer, og hver fil må ikke fylde mere end 3 MB, og samlet på de ikke overstige 10 MB.\nKlik på ’Vedhæft fil’ for at tilknytte filen til fakturaen:\nDet er ikke tilladt at vedhæfte firmaets egen faktura med logo osv. – disse data skal indtastes som linjer!\nSelve afsendelsen af dokumentet sker altid krypteret, uanset hvad du vælger.\nDu har mulighed for at tilføje en besked til modtageren, hvis du ønsker at uddybe noget omkring fakturaen generelt:\nNu er fakturaen færdig. Klik på knappen ’Næste’ for at se fakturaen i sin helhed:\nDe indtastede fakturadata vises nu i et standardlayout. Er alt korrekt, klik på knappen ”Send faktura”:\nFakturaen vil herefter blive sendt. Du vil modtage en kvittering pr. mail for aflevering af fakturaen til modtager (ikke en kopi af fakturaen) eller en fejlmeddelelse, hvis fakturaen ikke kunne afleveres.\nKvitteringen sendes til den mail-adresse, du angav ved oprettelsen af fakturaen. Der kan gå op til 24 timer inden du modtager kvitteringen.\nFakturaen gemmes ikke andre steder, og du kan ikke klikke dig tilbage til fakturaen, når du først har forladt denne side!\nDu kan ikke ændre i en faktura, som allerede er sendt af sted. Hvis du senere opdager, at du har lavet en fejl på fakturaen, eller hvis du ikke modtager betaling for fakturaen, skal du kontakte modtageren direkte.\nHar du glemt at tage en kopi, skal du ligeledes kontakte modtageren.\nSkulle der være brug for yderligere hjælp, er det muligt at kontakte 'NemHandel Support'.\nT: 7026 5676 - Telefontid alle hverdage kl. 10-14